ສປຊ ປະຕິເສດ ຂໍ້ສະເໜີ ຣັດເຊຍ ທີ່ຈະສົ່ງ ກຳລັງ ໄປເຂດ Golan (ສະໄລດ໌)
ສະຫະ​ປະຊາ​ຊາດ ​ປະຕິເສດ ຕໍ່ການສະເໜີຂອງຣັດ​ເຊຍ ທີ່ຈະສົ່ງ​ກຳລັງ​ ​ໄປ​ແທນກຳລັງ​ຮັກສາ​ສັນຕິພາບ ຂອງອອສ​ເຕຣຍ ທີ່​ປະຕິບັດ​ງານ​ຢູ່​ ເຂດພູພຽງ Golan.
ສະຫະປະຊາຊາດ ໃນວັນສຸກວານນີ້ ໄດ້ສະແດງຄວາມຂອບໃຈ ຕໍ່ຣັດເຊຍທີ່ໄດ້ສະເໜີສົ່ງກຳລັງ ໄປແທນກຳລັງຮັກສາສັນຕິພາບ ອອສເຕຣຍ ທີ່ປະຕິບັດງານຢູ່ໃນບໍລິເວນຊາຍແດນຊີເຣຍ ຕິດ ກັບອິສຣາແອລ ແຕ່ກໍກ່າວວ່າ ການສັບປ່ຽນທີ່ ວ່ານີ້ ແມ່ນເປັນ ໄປບໍ່ໄດ້ ປະທານາທິບໍດີ Vladimir Putin ໄດ້ສະເໜີທີ່ຈະສົ່ງທະຫານ ຣັດເຊຍ ໄປປະຕິ ບັດງານຢູ່ໃນພູພຽງ Golan ຫລັງຈາກອອສ ເຕຣຍ ໄດ້ຕັດສິນໃຈຖອນທະຫານ ຂອງຕົນ 337 ຄົນ ອອກ ຈາກກຳລັງຮັກສາສັນຕິພາບ ຂອງສະຫະປະຊາຊາດ ຍ້ອນການ ແຜ່ລາມທີ່ນັບມື້ນັບເພີ້ມທະວີຂຶ້ນຂອງບັນຫາຂັດແຍ້ງໃນຊີເຣຍ ແຕ່ໂຄສົກຂອງອົງການສະຫະປະຊາຊາດ ທ່ານ Martin Nesirky ກ່າວວ່າ ຣັດເຊຍໄດ້ຖືກຫ້າມບໍ່ໃຫ້ປະກອບສ່ວນຢູ່ໃນກອງກຳລັງດັ່ງກ່າວ ຍ້ອນຣັດເຊຍ ເປັນນຶ່ງໃນຈຳນວນສະມາ ຊິກຖາວອນ 5 ປະເທດຂອງສະພາຄວາມໝັ້ນຄົງ ການຖອນທະຫານອອສເຕຣຍອອກໄປຈາກຂົງເຂດ ແມ່ນເປັນຄວາມເສຍຫາຍ ຄັ້ງຫລ້າສຸດຕໍ່ກຳລັງຮັກສາສັນຕິພາບ ທ່ານ Nesirky ກ່າວວ່າ ກຳລັງມີການປະຊຸມກັນລະຫວ່າງເຈົ້າໜ້າທີ່ສະຫະປະ ຊາຊາດ ກັບຜູ້ຕາງໜ້າປະເທດຕ່າງໆ ທີ່ສົ່ງກໍາລັງທະຫານ ໄປຮ່ວມການປະຕິ ບັດງານສະຫະປະຊາ ຊາດເພື່ອຊອກຫາເບິ່ງວ່າ ສະມາຊິກປະເທດໃດເຕັມໃຈສົ່ງກຳລັງໄປແທນອອສເຕຣຍຊຶ່ງປະກອບເປັນນຶ່ງສ່ວນສາມຂອງກຳລັງທັງໝົດ